**«Μαγεία της φύσης»**

* Βοτανικός Κήπος Τροόδους, ξενάγηση από Λειτουργό του Τμήματος Δασών (Τηλ. 25752401)
* Γεωλογικό Πάρκο, ξενάγηση από Λειτουργό του Πάρκου (Τηλ. 22952043, 22952004)
* Εκκλησία Αγίου Αρσενίου στην Κυπερούντα
* Εργαστήρια παρασκευής αλλαντικών, ροδοστάγματος και γλυκών στον Αγρό
* Τίμιος Σταυρός στο Πελέντρι
* Φοινί, αγγειοπλαστική και λουκούμια
* Πλάτρες, λεβάντα

\* Στο Γεωπάρκο Τροόδους, ενδέχεται να υπάρχει χρέωση.

Περιγραφή

Οι μαθητές θα έχουν την ευκαιρία να μάθουν γενικά για τον φυσικό πλούτο, την χλωρίδα, την πανίδα και τα πετρώματα του Τροόδους. Μπορούν να επισκεφθούν την εκκλησία του Τιμίου Σταυρού στο Πελέντρι που συγκαταλέγεται στις 10 εκκλησίες της Κύπρου που ανήκουν στα μνημεία παγκόσμιας κληρονομιάς της UNESCO. Στην Κυπερούντα, μπορούν να επισκεφθούν την εκκλησία του Αγίου Αρσενίου και στον Αγρό μία από τις βιοτεχνίες παρασκευής αλλαντικών, ροδοστάγματος και γλυκών. Στο Φοινί, μπορούν να επισκεφθούν τα εργαστήρια των αγγειοπλαστών και του φοινιώτικου λουκουμιού, ενώ στο Πολιτιστικό Κέντρο μπορούν να μάθουν και να συμμετέχουν σε βιωματικές δραστηριότητες με θέμα τη λεβάντα.